Johannes von Tepl

Johannes von Tepl (n. 1350 – n. 1415) eli Johannes von Saaz oli böömiläinen kirjailija. Hän oli ensimmäisiä merkittäviä nykysaksankielisen kirjallisuuden edustajia. 

Säilyneet tiedot Johannes von Teplin elämästä ovat vähäisiä. Hänen uskotaan opiskelleen lakia joko Prahassa, Bolognassa tai Pariisissa. Hänestä tuli vuonna 1383 lakimies Pohjois-Böömin Saazissa/Žatecissa ja vuonna 1386 kaupungin latinankielisen koulun rehtori. Hän eli vuodesta 1411 Prahassa. 

Johannes von Teplin tunnetuin teos on runoelma Der Ackermann aus Böhmen, joka tunnetaan myös nimellä Der Ackermann und der Tod. Se on noin vuodelta 1401, ja ensimmäistä kertaa teos lienee painettu noin 1460. 

Saksalaiset kirjailijat
Tšekkiläiset kirjailijat